Arbeitsgemeinschaft der Memellandkreise

Arbeitsgemeinschaft der Memellandkreise (AdM) ( arba "Klaipėdos krašto darbo draugija") – įkurta 1948 m. Vakarų Vokietijoje (Hamburge), ši organizacija vienija 1944 m. bei vėliau pasitraukusius per Rytų Prūsijos evakuaciją iš Klaipėdos krašto (vok. Memelland) gyventojus (mėmelenderius) bei jų palikuonius.AdM archyvas.  // Klaipėdos apskrities viešoji I. Simonaitytės biblioteka. <www.klavb.lt> (Žiūrėta 2014-05-17.) Įkurėja – Erika Janzen-Rock. Pagal 2008 m. duomenis, darbo grupei priklausė dar 12 vietinių grupelių, 3 vietinės bendrijos Vokietijoje bei 2 grupės iš dabartinio Klaipėdos kraštoKlein, Manfred. TĖVIŠKĖS ISTORIJOS MEDŽIAGA KLAIPĖDIŠKIŲ ARCHYVE CLOPPENBURGE IR OLDENBURGE (VOKIETIJA).  // Mokslo žurnalas "Knygotyra", 2008 m., t. 50, psl. 50. ISSN 0204–2061..

AdM grupės pagrindiniai tikslai: 
 ryšių palaikymas su Tėvyne;
 buvusių Klaipėdos krašto gyventojų dokumentų rinkimas bei archyvavimas.„Kai Klaipėda Memeliu vadinos“…  <http://memel.photofolio.org > (Žiūrėta 2014-05-18.)
 AdM grupės iniciatyvos ir darbai 
Žemiau nurodytas nepilnas sąrašas AdM darbų:
 aukų rinkimas viso Klaipėdos krašto bažnyčių restauravimuiBočiulytė, Rita. Memelenderiai AdM archyvo lobius perdavė Klaipėdai. // Dienraštis „Klaipėda“, 2011-10-06.(Žiūrėta 2014-05-18.);
 1989 m. – Taravos Anikės skulptūra Teatro aikštėje;
 1992 m. – „Memelenderių akmuo“ su užrašu lietuvių ir vokiečių kalbomis (paminklas Klaipėdos miesto piliečių, palaidotų iki 1944 m. rudens, atminimui);
 2002 m. – skulptūra „Atsisveikinimas su Tėvyne“ (Priestočio g. prie Traukinių stoties), kuri įkūnija išeivių iš Rytų Prūsijos pasitraukimą iš gimtinės, prasidėjusį 1944 m. (Skulptoriai Leo ir Renatė Janišovskiai iš Štainfurto);
 2011 m. – AdM archyvo (5 tonos) perdavimas I. Simonaitytės bibliotekai;
 nuo 2012 m. – parodų serija „Kai Klaipėda Memeliu vadinos…“.

 AdM archyvas 
„Klaipėdos krašto darbo grupės archyvas“ (AdM archyvas) – be abejo, didžiausias ir vertingiausias AdM grupės pastangų vaisius. Tai daugiausia dokumentai iš privačių kolekcijų, kuriuos sugebėjo išsaugoti itin sunkiomis aplinkybėmis besitraukiant iš Klaipėdos, gyventojai bei jų palikuonys. Nuo 2011 m. AdM archyvas yra perduotas ir saugomas Klaipėdos apskrities viešojoje Ievos Simonaitytės bibliotekoje. Archyvas ir toliau nuolat pildomas bei tvarkomas.

Eksponatų kilmės laiko tarpas: nuo XIX a. vidurio – iki 1944 m.

Eksponatų rinkimo laikas: nuo 1948 m. – iki 2011 m. (63 metai).

Apytikslis bendras archyvo svoris: 5 tonos.

 AdM archyvą sudaro: 
 apie 1600 knygų (tarp jų – ypač vertinga Liudviko Rėzos versta Biblija (1816 m.) su jo paties prakalba);
 600 dokumentų segtuvų (Klaipėdos krašto periodinių leidiniai, prisiminimai, rankraščiai, ataskaitos, pažymėjimai, metraščiai, Klaipėdos krašto pinigai, afišos ir kt.);
 apie 150 įvairių paveikslų originalų ir kopijų (tarp jų – Gustav Boese, Hans Kallmayer, Max Pechstein darbai);
 seni žemėlapiai ir Memelio planai (įskaitant ypatingą faksimilę iš Vatikano bibliotekos – 1448 m. žemėlapį, kuriame, manoma, pirmą kartą pažymėtas Memelio miestas);
 nuotraukos, atvirukai, pašto ženklai, negatyvai ir skaidrės, filmai, stiklo negatyvai.
 Šaltiniai 

 Nuorodos 
 Arbeitsgemeinschaft der Memellandkreise e.V. (vok.) – oficiali svetainė.
 „Kai Klaipėda Memeliu vadinos“…  (Parodų ciklas iš AdM archyvo.)
 Kraniauskaitė, Jolita. Gerdas Milkeraitis: "Kasmet pasivaikštau vaikystės takais". // Dienraštis „Vakarų ekspresas“, 2003-07-12. (Žiūrėta 2014-05-18.)

Kategorija:Klaipėdos kultūra